hotchpotch/miracl-hf-unified huggingface dataset:
Rubiiniraputokko
Rubiiniraputokko ("Amblyeleotris guttata") on tokkoihin kuuluva kala.
__notoc__
Rubiiniraputokko kasvaa noin 11 cm pitkäksi. Sen puikkomainen vartalo on pohjaväriltään vaaleanruskea, siinä on vaaleampia pilkkuja ja selviä oransseja täpliä. Silmät kohoavat kulmikkaan pään yläpuolelle. Rintaevät ovat kuten muillakin tokoilla voimakkaat.
Rubiiniraputokko elää luonnossa Tyynenmeren länsiosissa.
Rubiiniraputokko kaivautuu mielellään ainakin pyrstöosaltaan hiekkaan. Se puolustaa reviiriään, mutta on harvoin aggressiivinen. Rubiiniraputokko voi elää symbioottisessa suhteessa samassa hiekkakuopassa tai kolossa suunnilleen samankokoisten pistoolirapujen ("Alpheus sp.", ainakin "Alpheus ochrostriatus")kanssa.
Rubiiniraputokot syövät eläinplanktonia ja pieniä pohjassa mönkiviä selkärangattomia.
Rubiiniraputokkoja pidetään meriakvaarioissa, joissa on paljon uintitilaa ja korallihiekkapohja. Ne eivät näyki koralleja, joten ne käyvät myös riutta-akvaarioon. Ne syövät akvaarioissa lihaisaa pakasteruokaa.
International Humanist and Ethical Union
International Humanist and Ethical Union (IHEU, Kansainvälinen humanistinen ja eettinen liitto) on maailmanlaajuinen humanistien keskusliitto. Se perustettiin Amsterdamissa vuonna 1952. Liittoon kuuluu yli sata humanistista, rationalistista, sekularistista, ateistista tai Eettisen kulttuurin liikkeeseen kuuluvaa järjestöä. Liitto ilmoittaa päätavoitteekseen humanistisen maailman, jossa ihmisoikeuksia kunnioitetaan.
IHEU on alueensa asiantuntijaraportoija Unescossa, Unicefissa, WHO:ssa sekä Euroopan neuvostossa ja Euroopan parlamentissa. IHEU julkaisee "International Humanist News" -lehteä, joka ilmestyy neljä kertaa vuodessa.
Ninetto Davoli
Giovanni "Ninetto" Davoli (s. 11. lokakuuta 1948) on italialainen näyttelijä. Hän tuli tunnetuksi rooleistaan varsinkin Pier Paolo Pasolinin elokuvissa.
Enonvesi (Mäntyharju)
Enonvesi on järvi Mäntyharjun ja Pertunmaan kuntien alueilla Etelä-Savossa. Enonvesi muodostaa Ylä-Rievelin kanssa pinnankorkeudeltaan samalla tasolla olevan järven, jonka eteläinen osa se on. Järvien yhteinen pinta-ala on 33,51 km².
Enonvesi on kirkasvetinen ja rehevyystasoltaan karu. Happiongelmia ei ole järvessä havaittu. Virkistyskäyttö- ja yleisen käyttökelpoisuusluokituksen mukaan järvi kuuluu luokkaan erinomainen.
Seonbongin piirikunta
Seonbongin piirikunta (, hanja 先鋒郡, McCune-Reischauer "Sŏnbong-gun") on Korean demokraattisen kansantasavallan Raseonin erityiskaupunkiin kuuluva piirikunta. Mahdollisesti se on lakkautettu vuonna 2000.
Raseonin kaupunki muodostettiin vuonna 1993 yhdistämällä Rajinin kaupunki ja Seonbongin piirikunta. Se tunnettiinkin pitkään yhdistelmänimellä "Rajin-Seonbong". Seonbongiin perustettiin satama vuonna 1909 ja vuonna 1912 se avattiin kansainväliselle kaupalle. Japanin miehityskaudella se toimi kauttakulkusatamana Kiinan koillisosiin. Vuoteen 1981 saakka paikkakunta tunnettiin nimellä "Unggi" (, hanja 雄基). Se sijaitsee Rajinin pohjoispuolella 25 kilometriä Tumenjoen suulta.
Seonbongilla on erityisasema kansainvälisen, vapaan kaupan alueena Pohjois-Koreassa. Seonbong on toiminut vuodesta 1991 lähtien kansainvälisen kaupan satama-alueena yhteistyössä Mongolian, Venäjän, Kiinan ja Etelä-Korean kanssa ja on osa Tumenjoen kehittämisohjelmaa. Venäjä ja Kiina ovat investoineet suuria summia Seonbongin kehittämiseksi ja sähköistämiseksi, ja liikenneyhteyksiä molempiin maihin on rakennettu vuodesta 2011 lähtien.
Erään lähteen mukaan piirikunta jakaantui vuonna 1997 Seonbongin maaseutukaupunkiin ("eup"), kahteen työläisten alueeseen ("rodongjagu") ja kymmeneen kylään ("ri"). Vuonna 2000 Seonbongin maaseutukaupunki jaettiin ilmeisesti piirikunnan lakkauttamisen yhteydessä neljään kaupunginosaan ("dong").
Emmanuel Wamala
Emmanuel Wamala (s. 15. joulukuuta 1926) on ugandalainen roomalaiskatolinen arkkipiispa ja kardinaali. Pietro Sigismondi vihki hänet diakoniksi 15. elokuuta 1957 ja papiksi 21. joulukuuta 1957. Hän sai nimityksen Kiyinda-Mityanan hiippakunnan piispaksi 17. heinäkuuta 1981. Piispaksi vihkiminen seurasi 22. marraskuuta. Pääkonsekraattorina toimi Emmanuel Kiwanuka Nsubuga, jota avustivat Adrian Kivumbi Ddungu ja Josef Stimpfle.
21. kesäkuuta 1988 Wamala nimitettiin Kampalan arkkihiippakunnan koadjuuttoriarkkipiispaksi, ja 8. helmikuuta 1990 hänestä tuli sen arkkipiispa. Kardinaaliksi hänet valittiin 26. marraskuuta 1994, jolloin hänet nimitettiin Santo Ugon kardinaalipapiksi. Hän osallistui uuden paavin valintaan vuoden 2005 konklaavissa. Hän toimi Kampalan arkkipiispana, kunnes jäi eläkkeelle 19. elokuuta 2006.
Samu Sirkan joulutervehdys
Samu Sirkan joulutervehdys () on Disneyn piirrettyjen elokuvien kooste alkujaan vuodelta 1958. Ohjelma on alun perin 19. joulukuuta 1958 esitetty jakso sarjasta Disneyn ihmeellinen maailma.
Samu Sirkan joulutervehdys on kuulunut perinteiseen joulunpyhien televisio-ohjelmistoon muun muassa Suomessa, Ruotsissa ja Tanskassa jo vuosikymmenten ajan. Suomessa se perinteisesti esitetään jouluaattona Kolmoskanava ja MTV3-kanavalla. Kokoelmassa on sekä lyhyitä animaatiotarinoita, joista osa vaihtelee ohjelman valmistusvuoden mukaan, että otteita pidemmistä Disney-elokuvista. Ohjelmaan on myös lisätty näyteotos kyseisen vuoden Disney-animaatiouutuudesta.
Ruotsissa nousi kohu vuonna 2012, kun vuosikymmeniä esitetystä versiosta poistettiin rasistiseksi koettu katkelma jossa esiintyi tummaihoinen nukke.
Kolau Nadiradze
Kolau Nadiradze (, 1895–1991) oli georgialainen runoilija ja georgialaisen symbolismin viimeinen edustaja.
Nadiradze syntyi ja sai koulutuksensa Kutaisissa, Georgiassa (joka kuului silloin Venäjän keisarikuntaan), ja opiskeli lakia Moskovan yliopistossa vuosina 1912–1916. Palattuaan Georgiaan hänen ensimmäiset säkeensä julkaistiin vuonna 1916 georgialaisessa symbolistilehdessä "Tsisperi qantsebi" ("Siniset sarvet"). Runo "Otsneba Sakartveloze" (, "unelma Georgiasta") merkitsi hänet yhdeksi sukupolvensa lupaavista runoilijoista. Hän tuli nopeasti modernismin, erityisesti Émile Verhaerenin, vaikutuksen piiriin ja nousi yhdeksi georgialaisen Siniset sarvet -symbolistiryhmän johtohahmoista. Hänen varhaiselle runoudelleen luonteenomaista oli toivottomuus, juuri ennen maan lyhytaikaista itsenäisyyttä vuosina 1918–1921 ja puna-armeijan hyökkäystä vuonna 1921. Juuristaan huolimatta Nadiradzen kyky välttää selkeitä poliittisia teemoja salli hänen mukautua kommunismin ideologisiin vaatimuksiin vähemmän traumaattisesti kuin muiden Sinisten sarvien jäsenten. Kuitenkin vuonna 1937 Nadiradze pelastui Stalinin vainoilta vain sattumalta: Nadiradze pidätettiin yhdessä symbolistikollegansa Sergo Kldiašvilin kanssa, mutta heidän NKVD:n kuulustelijansa joutui itsekin pidätetyksi ja heitä koskevat tiedot hukkuivat.
Neuvostoliiton aikana Nadiradze kirjoitti pääasiassa isänmaallista runoutta ja proosaa, kääntäen Puškinin, Buninin, Balmontin, Blokin, Verlainen ja Isaakianin tuotantoa. Perestroikan vuosina jo 90-vuotiaaksi ehtinyt runoilija sai takaisin nuoruuden vapautensa ja julkaisi tuotantoa, jonka hän oli torjunut 70 vuotta aikaisemmin, huomattavimmin runon "25 tebervali" (, "25. helmikuuta"), lyhyen reaktion vuoden 1921 bolševikkien vallankaappaukseen, jota hän vertasi ryhmän Juudaksia pystyttämään Golgataan.
Kynortas
Kynortas () tai Kynortes oli kreikkalaisessa mytologiassa Spartan kuningas. Hän oli Amyklaan poika ja Oibaloksen isä. Jotkut ovat pitäneet häntä myös Periereen isänä Aioloksen sijasta.
Violet Mersereau
Violet Mersereau (2. lokakuuta 1892 – 12. marraskuuta 1975) oli yhdysvaltalainen näyttelijä. Hän tuli tunnetuksi mykkäelokuvien tähtenä, jona hän työskenteli vuosina 1908–1926.
Mersereau syntyi New Yorkissa ja kuoli 83-vuotiaana Plymouthissa, Massachusettsissa.
Christian Vande Velde
Christian Vande Velde (käytetään myös kirjoitusasua Christian Vandevelde) (s. 22. toukokuuta 1976 Lemont) on yhdysvaltalainen maantiepyöräilijä, joka kilpaili ammattilaisena 1998–2013.
Vande Velde toimi ammattilaisuransa alkupuolella pääasiassa apuajajan tehtävissä. Hän avusti muun muassa Lance Armstrongia kahdessa Ranskan ympäriajossa. Vuoden 1999 "Tour de France"'ssa Vande Velde kantoi nuorten kilpailun johtajan maillot blanc -paitaa.
Vuoden 2008 Italian ympäriajossa Vande Velden talli, joka tuolloin tunnettiin nimellä Slipstream-Chipotle, voitti ensimmäisenä kilpailupäivänä ajetun joukkueaika-ajon. Vande Velde ylitti tallin ajajista maalilinjan ensimmäisenä saaden kokonaiskilpailun johtajan maglia rosa -paidan haltuunsa.
Vande Velde sai syyskuussa 2012 puolen vuoden kilpailukiellon osallisuudestaan Lance Armstrongin ja US Postal Service teamin dopingskandaaliin. Hän menetti kaikki kilpailutuloksensa 4. kesäkuuta 2004 – 30. huhtikuuta 2006 väliseltä ajalta. Kilpailukiellon jälkeen hän palasi Garmin-talliin.
Van Hansis
Van Hansis (syntymänimeltään Evan Vanfossen Hansis, s. 25. syyskuuta 1981 North Adams, Massachusetts, Yhdysvallat) on yhdysvaltalainen näyttelijä. Hän on ollut kolmesti ehdolla Emmy-palkinnon saajaksi roolistaan Luke Snyderinä saippuasarjassa "As the World Turns".
Superchrist
Superchrist on suomalainen rockyhtye, joka on perustettu vuonna 2000. Ennen ensialbumin "Colorgun" julkaisua vuonna 2005 yhtye ehti saavuttaa merkittävää kulttisuosiota yli sadan konsertin ja muutaman omakustanne-EP:n myötä.
Yhtye on itse kuvannut musiikkiaan muun muassa termeillä spacepunk, discogrunge ja electroclashstoner.
Superchristin esiaste oli Glam rockia, elektronista tanssimusiikkia, grungea ja punkia sekoittanut Jesuschrist, jonka perustivat helmikuussa 2000 Cesar Legba Bandin kolme jäsentä Mikey Cod (Mikko Lohenoja), Stacey Goddard (Jarkko Rajala) ja Calvin River (Lassi Jokinen) hieman ennen Cesar Legba Bandin hajoamista.
Käytännössä voidaan katsoa että Jesuschrist oli oma yhtyeensä, sillä Jesuschrist -nimen alla yhtyeen jäsenet käyttivät Cesar Legba Bandin aikaisia taiteilijanimiään ja yhtyeen kokoonpano muuttui samoihin aikoihin nimen kanssa tammikuussa 2001. Nimenvaihdoksen myötä uuden Superchristin soundi muuttui säröisemmäksi ""space punkiksi"" , jossa etenkin filtteröity fuzz-kitarasoundi oli suuremmassa osassa kuin Jesuschristin perinteisempi rock-kitarasoundi. Myös instrumentaatio muuttui, sillä Jesuschristin aikaiset efektoitu rumpukone, Rhodes-piano ja keikalla säännöllisesti käytetyt taustaraidat jäivät pois.
Jesuschrist -nimellä on julkaistu kaksi omakustanteista demokasettia, jotka kaikki jaettiin ilmaiseksi keikoilla, kaduilla ja joidenkin kauppojen tiskeillä . Yhtye teki myös yhden musiikkivideon , joka kuvattiin kahdessa vaiheessa, huhtikuussa 2000 Helsingin Katajanokalla Oranssi-klubilla ja lokakuussa 2000 Helsingissä Factory-ravintolassa. Yhtye vieraili MoonTV:n haastattelussa syyskuussa 2000 , ja lisäksi Like-uutiset ja Sue-lehti haastattelivat yhtyettä ensimmäisen demokasetin julkaisun aikaan. Yhtye on tehnyt cover-versiot Madonnan "Material Girl" -kappaleesta , jossa rumpuja soittaa Balls-yhtyeen Sande Vettenranta ja jota soitettiin RadioMafian Upteekki-ohjelmassa sekä Velvet Undergroundin "I'm Waiting For The Man" -kappaleesta .
Eddy Ouwens
Eddy Ouwens (taiteilijanimeltään Danny Mirror) (s. 30. toukokuuta 1946 Rotterdam) on alankomaalainen muusikko ja musiikkituottaja.
Ouwens perusti vuonna 1966 yhtyeen Eddy Nelson & Eddysons, jolla oli muutamia hittikappaleita. Hän jätti yhtyeen vuonna 1969 ja siirtyi tuottajaksi. Tuottajana hän toimi yhtyeille Teach-In, Bolland & Bolland ja The Shoes. Vuonna 1970 hän julkaisi singlen "Everybody's Nobody"/"Every little Sigh Becomes a Lie" nimellä Eddy Owens.
Elvis Presleyn kuoleman jälkeen elokuussa vuonna 1977 Ouwens julkaisi nimellä Danny Mirror singlen "I Remember Elvis Presley" kunnianosoituksena Presleylle. Kappale saavutti parhaimmillaan Britannian singlelistalla sijoituksen 4. Ouwensin kotimaassa Alankomaissa kappale nousi singletilaston kärkeen.
Hana-Bi – tulikukkia
Hana-Bi – tulikukkia (jap. Hana-Bi) on vuonna 1997 valmistunut japanilainen elokuva. Elokuvan on käsikirjoittanut, ohjannut ja leikannut Takeshi Kitano, joka näyttelee myös pääroolin.
Tarinassa Kitano esittää "Nishi"-nimistä poliisia, jonka vaimo on kuolemassa leukemiaan. Elokuva keskittyy siihen, kuinka Nishi reagoi häntä ympäröivään suruun.
The Tick
The Tick on Ben Edlundin luoma yhdysvaltalainen kaksi kertaa Anniella palkittu animaatiosarja, joka perustuu Ben Edlundin luomaan samannimiseen sarjakuvaan. Sarjasta tuotettiin yhteensä 36 jaksoa, jotka esitettiin alun perin Yhdysvalloissa vuosien 1994–1996 aikana. Sarjasta oli suunnitteilla neljäs tuotantokausi, mutta FOX lopetti sarjan tuotannon. Sarjan päähahmon äänenä toiminut Townsend Coleman sai roolistaan Annie-ehdokkuuden parhaasta ääninäyttelemisestä televisiosarjassa.
Suomessa sarjaa esitettiin maksullisella Fox Kids -kanavalla, joka lopetti toimintansa vuonna 2002.
Sarja keskittyy siniseen trikoihin pukeutuvaan ei niinkään terävä-älyiseen supersankariin nimeltä The Tick, joka suojelee The Cityä. Ensimmäisen tehtävänsä aikana hän kohtaa tilintarkastaja Arthurin, jolla on päällään koiasu toimiessaan sankarina. Pian kaksikko liittää voimansa yhteen ja ryhtyvät yhdessä suojelemaan The Cityä rikollisilta, kuten Chairface Chippendalelta, El Seediltä ja monilta muilta.
Sarja on listattu IGN-sivuston tammikuussa 2007 laatiman listan neljänneksi parhaaksi sarjakuvaan perustuvaksi animaatiosarjaksi. Tammikuussa 2009 samaisen IGN-sivuston laatiman sadan parhaan animaatiosarjan listan mukaan The Tick oli sijalla 6.
Wizard Magazine listasi vuonna 2008 The Tickin sijalle 15 laatimassaan kautta aikain sadan parhaan animaatiosarjan listalla.
Suuri hiljaisuus
Suuri hiljaisuus () on vuonna 1968 valmistunut ranskalais-italialainen spagettiwestern, joka sijoittuu poikkeuksellisesti talviseen ympäristöön. Elokuvan on ohjannut Sergio Corbucci ja musiikin säveltänyt Ennio Morricone.
Elokuva on yhteiskuntakriittinen kuvaus rasismista ja väkivallasta. Se herätti aikoinaan suurta huomiota erityisesti tumma- ja vaaleaihoisten henkilöiden välisellä rakastelukohtauksella, sillä ihonväriltään erilaisten ihmisten suhteet olivat elokuvan julkaisuaikana tabu kaikkialla maailmassa. Suomessa elokuva sai esitysluvan vasta vuonna 1989, silloinkin leikattuna versiona.
Elokuvaan on jälkikäteen tehty vaihtoehtoinen onnellinen loppu. Se kuvattiin tuottajien painostuksesta, jotta elokuvaa pystyttiin näyttämään myös Aasiassa ja Pohjois-Afrikassa. Näyttelijä Klaus Kinski ei tähän suostunut, joten onnellisen lopun version uusissa kohtauksissa hänen roolihahmoaan näyttelee kasvojensa näkymistä välttelevä varanäyttelijä.
Kinskin ohella toisessa pääroolissa näyttelee Jean-Louis Trintignant. Trintignantin kerrotaan suostuneen elokuvaan sillä ehdolla, ettei hänen tarvitsisi opetella vuorosanoja. Niinpä hänen roolihenkilönsä on puhekykynsä menettänyt "Hiljainen kostaja".
Elokuva kertoo 1800-luvun lopun asukkaista Utahin ja Nevadan seudulla. Runsaslumisen talven rankat olot ajavat ihmiset ryöstämään ruokaa pysyäkseen hengissä. Hallituksen on toimittava pitääkseen rikollisuus aisoissa, ja se päättääkin säätää lain, jonka mukaan kuka tahansa voi etsintäkuuluttaa kenet tahansa. Uuden lain myötä rikollisista tuleekin palkkionmetsästäjiä, ja tilanne lähtee lainvalvojien hallinnasta.
René Laloux
René Laloux (13. heinäkuuta 1929 – 13. maaliskuuta 2004) oli ranskalainen animaattori. Hänet tunnetaan parhaiten pitkistä sci-fi-animaatioelokuvistaan.
Laloux opiskeli nuorena taidekoulussa maalausta. Työskenneltyään jonkin aikaa mainosalalla, hän sai töitä psykiatrisesta hoitolaitoksesta, jossa hän aloitti laitoksen potilaiden kanssa kokeilut animaation parissa. Hänen vuonna 1960 valmistunut elokuvansa "Les Dents du Singe" pohjautuu hoitolaitoksen potilaiden aiheisiin. Elokuva tehtiin yhteistyössä Paul Grimaultin animaatiostudion kanssa.
Toinen merkittävä yhteistyökumppani oli Roland Topor, jonka kanssa Laloux teki elokuvat "Les Temps Morts" ja "Les Escargots". Heidän yhteistyönsä huipentui vuonna 1973 valmistuneessa pitkässä elokuvassa Villi planeetta ("La Planète Sauvage"). Elokuva sai vuonna 1973 Cannesin elokuvajuhlien juryn erikoispalkinnon.
Vuonna 1981 Laloux työskenteli Jean Giraudin kanssa ja sai valmiiksi elokuvan "Les Maîtres du temps", joka jäi kuitenkin vähälle huomiolle. Seuraava pitkä elokuva, vuonna 1987 valmistunut "Gandahar", oli suositumpi, ja siitä tehtiin myös englanninkielinen versio nimeltään "Light Years", jonka ääninäyttelijöinä oli tunnettuja nimiä, kuten Glenn Close.
Cow Belles
Cow Belles (televisioesityksessä Maitolaiturin seurapiiriprinsessat) on Disney Channelin elokuva vuodelta 2006. Elokuva nähtiin Suomessa ensimmäisen kerran toukokuussa vuonna 2008. Elokuvan pääosia esittävät Alyson Michalka ja Amanda Michalka.
Elokuva kertoo pääosin kahdesta tytöstä, Taylor ja Courtney Callumista. Tyttöjen isä Reed Callum omistaa hyvin menestyneen meijerin nimeltä Callum Dairy. Tytöt ovat tottuneet shoppailuun ja muuhun rahan käyttöön. Eräänä päivänä heidän isänsä Reed päättää, että tyttöjen pitäisi mennä töihin perheen meijerille jotta heidän holtiton rahankäyttönsä ja muu riehuminen vähenisi. Tytöt joutuvat suostumaan tarjoukseen ja heistä tulee meijerin työntekijöitä. Isän lähdettyä matkalle meijerin budjetti on laskee runsaasti, minkä syytä ei saada heti selville. Courtney ja hänen ystävänsä järjestävät tanssiaisia ja Courtneylta vaaditaan tanssiaisten budjettiin 20 000 - 30 000 dollaria, mutta tilanne muuttuu: Taylor joutuu nostamaan Courtneyn tanssiaisrahat meijerin työntekijöiden palkkoihin ja jopa myymään oman autonsa. Loppujen lopuksi Courtney kuitenkin saa unelmien tanssiaisensa ja kaikki kääntyy parhain päin.
Vampyyriluku
Vampyyriluku on matematiikassa jaollinen positiivinen kokonaisluku v, jossa on parillinen määrä n numeroita, ja joka voidaan jakaa kahteen tekijään x ja y, joissa molemmissa on n/2 numeroa siten, että molemmat eivät pääty nollaan ja v sisältää kaikki x:n ja y:n sisältämät numerot järjestyksestä riippumatta. X:ää ja y:tä kutsutaan "torahampaiksi". Esimerkiksi 1260 on vampyyriluku, koska se voidaan jakaa tekijöihin 21 ja 60. Sen sijaan 126 000 ei ole, vaikka se voidaan jakaa tekijöihin 210 ja 600, sillä molemmat luvut päättyvät nollaan. Vampyyrilukuja on äärettömästi, sillä tunnetaan monta erilaista päättymätöntä jonoa, kuten 1530 = 30×51, 150300 = 300×501, 15003000 = 3000×5001...
Vampyyriluvun esitti ensimmäisenä tiedetoimittaja Clifford A. Pickover Usenetissä 1994 ja myöhemmin hän kirjoitti siitä kirjassaan.
Androsteroni
Androsteroni (CHO) on steroidihormoni, joka on heikko mieshormoni. Hormonia syntyy maksassa testosteronista sen metaboloituessa. Vuonna 1931 Adolf Butenandt ja Kurt Tscherning eristivät 50 milligrammaa androsteronia yli 17 000 litrasta virtsaa ja selvittivät sen rakenteen.
Ihminen tuottaa androsteronia ja sen isomeeria epiandrosteronia 5a-reduktaasientsyymillä dehydroepiandrosteronista. Lisäksi hormonia voi syntyä 5a-androstanediolista 17b-hydroksisteroididehydrogenaasireaktiolla tai 5a-androstanedionista 3a-hydroksisteroididehydrogenaasireaktiolla .
Kirsti Ilvessalo
Kirsti Ilvessalo (vuodesta 1957 Ilvessalo-Viljakainen; s. 25. toukokuuta 1920 Helsinki) on suomalainen tekstiilitaiteilija, erityisesti ryijynsuunnittelija. Hänen suunnittelu-uransa huippua oli 1940–1960-luku, jolloin hän kuului tähtisuunnittelijoihin maailmanlaajuisesti. Häntä on pidetty myös värien käytön mestarina.
Ilvessalo opiskeli Taideteollisuuden keskuskoulussa tekstiilitaidetta. Opintojen jälkeen hän aloitti Suomen käsityön ystävissä myyjänä mutta siirtyi sitten kutomon johtajaksi. Suomen käsityön ystävien jälkeen hän perusti kutomon kotitalonsa alakertaan.
Suomalainen ryijytaide koki 1950-luvulla muodonmuutoksen luopuessaan tummista värisävyistä ja esittävyydestä. Ilvessalo oli kehityksessä mukana.
Ilvessalo on suunnitellut yli 300 ryijyä. Hänellä oli oma studio, jossa myös valmistettiin hänen töitään, mutta hänen mallejaan ovat valmistaneet myös muut kutomot. Tunnetuimpiin suunnittelutöihin kuuluu "Palokärki" (1952), joka on Lontoon Victoria & Albert Museumin kokoelmissa. "Palokärki" voitti Grand Prix -palkinnon Milanon triennaalissa 1954 ja nosti Ilvessalon kansainvälisesti kysytyksi suunnittelijaksi.. Muita hänen suunnittelemiaan ryijyjä ovat "Metsässä palaa" (1947), "Aikakello" (1957), "Täysikuu".
Ryijyjen lisäksi Ilvessalon tuotantoon on kuulunut käsinkudottuja sisustuskankaita. Kalevala Korun suunnittelukilpailuun 1947 hän osallistui kaulakorulla "Nukkekääty", joka lunastettiin KK:n mallistoon ja on edelleen tuotannossa. Korun esikuvana ovat olleet kirkkojen vaivaisukot. Tillanderin kultasepänliikkeelle hän suunnitteli 1950-luvulla pronssilautasen.
Ilvessalo toimi tekstiiliasiantuntijana Alvar Aallon suunnittelutoimistossa yli 20 vuotta. Laajempia tekstiilisuunnittelutöitä ovat Jyväskylän yliopiston päärakennus (1955), Finlandia-talo ja Kansaneläkelaitoksen päätoimitalo. Suunnittelutyön ohella hän toimi Taideteollisen oppilaitoksen tekstiilisommittelun opettajana.
Ilvessalon puoliso on Veikko Viljakainen. Hänen isänsä oli metsätieteilijä Lauri Ilvessalo.
Ruby Lin
Ruby Lin (); s. 27. tammikuuta 1976) on taiwanilainen laulaja.
Lin on menestynyt myös poplaulajana. Hän julkaisi ensimmäisen levynsä vuonna 1999.
Arturo Casado
Arturo Casado (s. 26. tammikuuta 1983 Madrid) on espanjalainen keskimatkojen juoksija, päämatkanaan 1 500 metriä.
Casado sijoittui vuoden 2001 alle 20-vuotiaiden EM-kilpailuissa 1 500 metrillä kolmanneksi ajalla 3.48,76. Vuonna 2002 hän sijoittui alle 20-vuotiaiden MM-kilpailuissa 1 500 metrillä kuudenneksi ajalla 3.44,67. Alle 23-vuotiaiden EM-kilpailuissa hän sijoittui seitsemänneksi vuonna 2003 ja voitti kultaa vuonna 2005. Vuonna 2005 sijoittui lisäksi neljänneksi Madridin sisäratojen EM-kisoissa ja viidenneksi Helsingin MM-kilpailuissa. Göteborgin EM-kilpailuissa 2006 hän sijoittui neljänneksi ajalla 3.40,86. Birminghamin sisäratojen EM-kilpailuissa 2007 Casado juoksi pronssille ajalla 3.44,73. Saman vuoden Osakan MM-kisoissa hän sijoittui seitsemänneksi.
Maaliskuussa 2008 hän oli neljäs Valencian sisäratojen MM-kisoissa. Myöhemmin samana vuonna Pekingin olympialaisissa hän karsiutui välierissä. Torinon EM-hallikilpailuissa 2009 hän sijoittui viidenneksi. Hän voitti kultaa 1 500 metrin juoksussa Barcelonan EM-kilpailuissa 2010.
Ritva Ahonen
Ritva Liisa Ahonen-Mäkelä (22. syyskuuta 1928 Viipuri – 9. toukokuuta 2004 Helsinki) oli suomalainen lausuntataiteilija ja näyttelijä. Hän oli Helsingin yliopiston kunniatohtori.
Ahosen vanhemmat olivat ylimetsänhoitaja Uuno Ahonen ja Martta Häsä ja puoliso vuodesta 1962 näyttelijä Risto Mäkelä (1924-1992). Ahonen tuli ylioppilaaksi 1947 ja valmistui logonomiksi 1951, filosofian kandidaatiksi 1952 ja filosofian maisteriksi 1957. Hän toimi Teatterikorkeakoulun puheilmaisun opettajana 1954-1957 ja Helsingin yliopiston puheilmaisun lehtorina 1957-1993.
Ahonen oli mukana kymmenissä Suomen Kansallisteatterin tuotannoissa, vieraili ohjaajana Lilla Teaternissa ja näytteli 1980- ja 1990-luvuilla Raivoisat Ruusut -teatterin produktioissa. Näyttelijänä hänen viimeisiä töitään olivat roolit Orvokki Aution "Pesärikossa" ja TV 1:n "Venny-sarja".
Ahoselle myönnettiin Pro Finlandia -mitali 1980 ja hän sai Kirkon kulttuuripalkinnon vuonna 1992.
Jokamies
Jokamies (), kadunmies tai tavallinen ihminen, on elokuvissa ja kirjallisuudessa esiintyvä arkkityyppinen perushahmo, johon katsojan tai lukijan on helppo samastua, sillä nimensä mukaisesti hahmo on rakennettu edustamaan stereotyyppistä ”Matti Meikäläistä”.
Jokamies on tarinan protagonisti, joka kokee seikkailuja ja joutuu vaikeisiin tilanteisiin, aivan kuten tyypillinen sankari. Jokamieheltä puuttuvat kuitenkin sankarin poikkeukselliset ominaisuudet, joten hänen kamppailunsa on uskottavampaa, sillä esteistä selviäminen on hänelle yleensä huomattavasti vaikeampaa kuin sankarille.
Bleeding (Psychotic Waltzin albumi)
Bleeding on yhdysvaltalaisen progressiivista metallia soittaneen Psychotic Waltz -yhtyeen neljäs ja viimeinen studioalbumi, joka julkaistiin vuonna 1996.
Vuonna 2004 Metal Blade Records uudelleenjulkaisi "Bleedingin" yhdessä Psychotic Waltzin toisen levyn "Into the Everflow’n" ja demoja sisältävän CD:n kanssa. Kappaleista ”Faded” ja ”My Grave” tehtiin musiikkivideot.
Anna Jansson
Anna Maria Angelika Jansson (s. 13. helmikuuta 1958 Visby) on ruotsalainen rikoskirjailija. Hänet tunnetaan romaaneista, joiden päähenkilönä on örebrolainen poliisi Maria Wern. Useita Janssonin teoksia on suomennettu."Lapsille:"
Muu kirjallisuus"Lapsille:
Toivomuslista
Toivomuslista () on Eoin Colferin vuonna 2000 ilmestynyt nuortenkirja. Kirjassa kerrotaan vast'ikään kuolleesta Meg Finnistä, joka on rakentanut täydellisen tasapainon hyvän ja pahan välille, eikä siksi pääse helvettiin eikä taivaaseen. Siksi hän matkustaa takaisin Maan päälle, jotta voisi korjata virheensä.
Neljätoistavuotiaan Megin äiti on kuollut ja hänen isänsä heittää hänet pois kotoaan. Lopulta Meg päätyy Belch Brennanin seuraan ja joutuu auttamaan häntä ryöstämään vanhuksen, Lowrie McCallin. Ryöstö ei onnistu, sillä Belch ampuu kaasusäiliöön säikäyttääkseen Megin. Kaasusäiliö räjähtää tappaen Megin ja Belchin. Belch joutuu suoraan helvettiin mutta Megin täydellinen tasapaino pahan ja hyvän välillä johtaa siihen, että hän palaa maan päälle henkihahmossa. Päästäkseen taivaaseen hänen pitää auttaa satuttamaansa herra Lowrieta toteuttamaan toivomuslistansa toiveet.
Tällä välin, Saatana kehittää oman suunnitelmansa saadakseen Megin sielun itselleen. Hän lähettää Megin perään Belch Brennanin, joka on räjähdyksen aikana sulautunut yhteen koiransa kanssa, ja on nyt puoliksi koira ja puoliksi ihminen.
Betsy King
Betsy King (s. 13. elokuuta 1955) on yhdysvaltalainen golfaaja. Hän voitti Kraft Nabiscon kolmesti (1987, 1990, 1997), Yhdysvaltain naisten avoimen kahdesti (1989, 1990) sekä LPGA Championshipin kerran (1992).
King valittiin LPGA Tourin vuoden pelaajaksi vuosina 1984, 1989 ja 1993. Hänet kelpuutettiin vuonna 1995 World Golf Hall of Fameen.
Tomasz Majewski
Tomasz Majewski (s. 30. elokuuta 1981 Nasielsk) on puolalainen kuulantyöntäjä ja kaksinkertainen olympiavoittaja.
Majewski sijoittui Budapestin sisäratojen MM-kilpailuissa 2004 neljänneksi tuloksella 20,83. Seuraavana vuonna hän oli Helsingin MM-kisoissa seitsemäs ja voitti Izmirin Universiadeissa kultaa tuloksella 20,60. Vuonna 2006 Majewski oli Moskovan sisäratojen MM-kisoissa ja Göteborgin EM-kisoissa kuudes ja n seitsemäs. Vuoden 2007 MM-kisoissa Osakassa Majewski työnsi neljänneksi tuloksella 20,87. Maaliskuussa 2008 hän saavutti Valencian sisäratojen MM-kilpailuissa pronssia Christian Cantwellin ja Reese Hoffan jälkeen tuloksella 20,93.
Majewski voitti olympiakultaa Pekingissä 2008. Hän oli yllätysvoittaja, sillä hänen ennätyksensä oli ennen finaalia 21,04, jonka hän työnsi karsinnoissa. Majewski kuitenkin paransi ennätystään vielä kahdesti finaalissa ja voittotulokseksi muodostui 21,51. Edellinen puolalainen kuulantyönnön olympiavoittaja oli Münchenin vuoden 1972 kultamitalisti Władysław Komar. Syksyllä 2008 Majewski voitti vielä tuloksella 20,88.
Vuoden 2009 sisäratojen EM-kilpailuissa Majewski voitti kultaa ylivoimaisesti tuloksella 21,02 m. Kesäkuussa hän voitti Euroopan joukkuemestaruuskilpailujen kuulakisan Leiriassa. 30. heinäkuuta 2009 Majevski työnsi Tukholmassa 21,95 metriä ja rikkoi päivää vaille 26 vuotta vanhan Edward Sarulin Puolan ennätyksen 21,68 m. Berliinin MM-kilpailuissa 2009 hän sijoittui toiseksi tuloksella 21,91 m. Hän oli toinen myös työnnettyään 21,21.
Majewski sijoittui Dohan sisäratojen MM-kilpailuissa 2010 neljänneksi uudella Puolan halliennätyksellä 21,20. Kesäkuussa hän voitti Euroopan joukkuemestaruuskilpailut. Barcelonan EM-kilpailuissa 2010 hän sijoittui alun perin toiseksi tuloksella 21,00 m. Hän hävisi voittajalle Andrei Mih’nevitšille yhden senttimetrin. Hän nousi kuitenkin voittajaksi, kun Mih’nevitšin tulokset vuodesta 2005 lähtien hylättiin dopingin vuoksi. Daegun MM-kilpailuissa 2011 hän oli kahdeksas.
Istanbulin sisäratojen MM-kilpailuissa 2012 Majewski oli kolmas ennätyksellään 21,72 m. Hän paransi ennätystään kolmesti kilpailun aikana. Lontoon olympialaisissa 2012 Majewski voitti kultaa tuloksella 21,89. Hän voitti toiseksi sijoittuneen David Storlin kolmella sentillä. Moskovan MM-kilpailuissa 2013 hän oli kuudes ja Sopotin MM-hallikilpailuissa 2014 neljäs. Zürichin EM-kisoissa 2014 Majewski oli kolmas. Pekingin MM-kilpailuissa 2015 hän sijoittui kuudenneksi.
Rion olympialaisissa 2016 hän oli kuudes tuloksella 20,72.
Majewski on voittanut Puolan kuulantyöntömestaruuden ulkoradoilla vuosina 2002–2005, 2007–2015 ja sisäradoilla vuosina 2004–2006, 2008–2010, 2012 ja 2014.
Paula Blackton
Paula Blackton, o.s. Hilburn (1. elokuuta 1881 – 27. maaliskuuta 1930) oli yhdysvaltalainen näyttelijä. Hän tuli tunnetuksi 1910-luvun lopun mykkäelokuvista, joiden joukossa ovat "The Diary of a Puppy" (1917) ja "The Littlest Scout" (1919). Jälkimmäisen hän myös itse ohjasi ja käsikirjoitti.
Georgian osavaltiossa syntynyt Blackton kuoli syöpään Los Angelesissa, Kaliforniassa. 48-vuotiaaksi elänyt näyttelijä on haudattu Hollywood Forever Cemeteryyn.
Blackton oli naimisissa elokuvaohjaaja J. Stuart Blacktonin kanssa. Heidän avioliitostaan syntyivät lapsinäyttelijät Violet Virginia ja Charles Stuart Blackton.
J. Stuart Blackton
James Stuart Blackton (5. tammikuuta 1875 – 13. elokuuta 1941) oli yhdysvaltalaistunut elokuvaohjaaja ja -tuottaja. Hän perusti Vitagraph Studiosin vuonna 1897.
Sheffieldissä syntynyt Blackton muutti lapsena perheineen New Yorkiin. Hän esiintyi pääosan näyttelijänä 1900-luvun alkuvuosien Happy Hooligan -elokuvissa.
Blackton kuoli 66-vuotiaana Kaliforniassa liikenneonnettomuudessa saamiinsa vammoihin. Hänen pitkäaikaisin puolisonsa oli mykkäelokuvatähti Paula Blackton.
David Zabriskie
David Zabriskie (s. 12. tammikuuta 1979 Salt Lake City) on entinen yhdysvaltalainen maantiepyöräilijä, joka edusti viimeksi UCI Pro -tasolla kilpailevaa Garmin-Sharp-tallia. Hänen vahvin osa-alueensa on aika-ajo.
Vuoden 2006 maantiepyöräilyn MM-kilpailuissa Salzburgissa Zabriskie saavutti hopeaa aika-ajossa hävittyään puolitoista minuuttia Fabian Cancellaralle. Vuoden 2008 MM-kilpailuissa hän saavutti pronssia. Hän on voittanut viisi kertaa Yhdysvaltojen aika-ajomestaruuden.
Zabriskie oli ensimmäinen yhdysvaltalaispyöräilijä, joka voitti etapin kaikissa kolmessa suuressa ympäriajossa.
Hän voitti vuoden 2004 Espanjan ympäriajon 11. etapin ajettuaan 162 kilometriä yksin irti pääjoukosta. Vuonna 2005 hän voitti aika-ajoetapin Italian ympäriajossa. Hän voitti myös saman vuoden Ranskan ympäriajon ensimmäisen etapin, aika-ajon, saaden kokonaiskilpailun johtajan maillot jaune -paidan haltuunsa. Häntä ennen kyseistä paitaa olivat yhdysvaltalaisista kantaneet vain Greg LeMond ja Lance Armstrong. Hän piti paitaa hallussaan, kunnes kaatui neljännellä etapilla, joukkueaika-ajossa. Hän joutui keskeyttämään kilpailun vammojensa vuoksi yhdeksännellä osuudella.
Zabriskie menetti kaikki nämä etappivoittonsa ja muutkin kilpailutuloksena aikaväliltä 31. toukokuuta 2003 – 31. heinäkuuta 2006 osallisuudestaan Lance Armstrongin ja US Postal -tallin dopingskandaaliin. Hän sai syyskuussa 2012 lisäksi puolen vuoden kilpailukiellon, jonka jälkeen palasi Garmin-talliin. Zabriskie päätti uransa kauden 2013 jälkeen.
Violet Virginia Blackton
Violet Virginia Blackton (22. kesäkuuta 1910 – 28. maaliskuuta 1965) oli yhdysvaltalainen lapsinäyttelijä. Hän oli Paula ja J. Stuart Blacktonin tytär.
Blackton muistetaan 1910–1920-luvun vaihteen mykkäelokuvista, joiden joukossa ovat "The Diary of a Puppy" (1917) ja "The Littlest Scout" (1919).
Blackton oli lyhyesti naimisissa Cornell Woolrichin kanssa. Hän kuoli 54-vuotiaana.
Charles Stuart Blackton
Charles Stuart Blackton (27. lokakuuta 1914 – 21. huhtikuuta 2007) oli yhdysvaltalainen lapsinäyttelijä. Hän oli Paula ja J. Stuart Blacktonin poika.
C. S. Blacktonin esiintyi mykkäelokuvissa 1910–1920-lukujen vaihteessa. Näiden joukossa ovat "The Diary of a Puppy" (1917) ja "The Littlest Scout" (1919).
Dolores Costello
Dolores Costello (17. syyskuuta 1903 – 1. maaliskuuta 1979) oli yhdysvaltalainen näyttelijä, joka esiintyi muun muassa elokuvassa "Mahtavat Ambersonit" (1942).
Costello aloitti uransa jo lapsinäyttelijänä ennen vuotta 1910. Hän esiintyi sekä mykkä- että äänielokuvissa ja pääsi vuonna 1926 yhdeksi WAMPAS Baby Stareista.
Hänellä on tähti Hollywoodin Walk of Famella. Hän oli John Drew Barrymoren äiti ja Drew Barrymoren isoäiti.
Amyklas
Amyklas oli kreikkalaisessa mytologiassa kahden eri mieshahmon nimi:
Caveh Zahedi
Caveh Zahedi (s. 29. huhtikuuta 1960) on yhdysvaltalainen elokuvaohjaaja, -käsikirjoittaja, -näyttelijä, -tuottaja ja -leikkaaja. Hänen töidensä joukossa ovat "A Little Stiff" (1991), "I Don't Hate Las Vegas Anymore" (1994) ja "I Am a Sex Addict" (2005).
Zahedi syntyi iranilaisille vanhemmille Washington DC:ssä.
Lorenzo Vismara
Lorenzo Vismara (s. 10. elokuuta 1975 Saronno) on italialainen vapaauimari.
Vismara on voittanut urallaan kaksi mestaruutta pitkällä radalla ja yhden lyhyellä radalla. Pitkällä radalla mestaruudet tulivat Budapestistä 2006 ja Madridista 2004 4 × 100 metrin vapaauintiviestistä. Lyhyellä radalla hän on voittanut mestaruuden 100 metriltä Riesasta 2002. Arvokisamitaleja hän on voittanut yhteensä yksitoista, kaikki EM-tasolta. Hän on ollut mukana myös kaksissa kesäolympialaisissa: Sydneyssä 2000 ja Ateenassa 2004, jossa hän ei ole voittanut kertaakaan mitalia.
Rebecca Lord
Rebecca Lord (s. 16. helmikuuta 1973 Pariisi) on ranskalainen näyttelijä.
Lord tunnettiin alun alkaen yksinomaan pornoelokuvista. Hän on myöhemmin esiintynyt myös Caveh Zahedin ohjaamassa mainstream-elokuvassa "I Am a Sex Addict" (2005).
Lord nähtiin George Michaelin "Outside"-laulun videossa vuonna 1998. Hän on vieraillut muutamaan otteeseen "The Howard Stern Show'ssa".
Vuonna 2013 Lord nimettiin AVN:n (Adult Video Newsin) kunniagalleriaan saavutuksistaan erotiikan alalla.
John Carroll Lynch
John Carroll Lynch (s. 1. elokuuta 1963 Boulder, Colorado, Yhdysvallat) on yhdysvaltalainen näyttelijä. Hän syntyi Boulderissa Coloradossa, mutta muutti pian Denveriin. Hän valmistui 1980-luvun lopulla Amerikan katolisen yliopiston teatterikoulutusohjelmasta B.F.A.-tutkinnon kera. Lynch on näytellyt muun muassa elokuvissa "Fargo", "Tulivuori", "Face/Off – kahdet kasvot", "The Fan – pelko iskee", "", "Riskirajoilla", "Kadotettu rakkaus", "Puhallettu 60 sekunnissa", "Kiltti tyttö", "Live from Baghdad", "Gothika", "Zodiac", "Kaikki mitä kadotimme" ja "The Founder". Hän on esiintynyt urallaan enimmäkseen sivuosarooleissa. Lisäksi Lynch on näytellyt televisiosarjoissa.
Lynch on naimisissa Brenda Wehlen kanssa. Pari on pitänyt yhtä vuodesta 1997.
Daniel Leo
Daniel "Danny the Lion" Leo (s. 1941) "tunnetaan myös nimillä Daniel Leotardo tai Daniel Leonelli" on yhdysvaltalainen mahdollisesti tämänhetkinen Genovesen mafiaperheen päällikkö.
Leo syntyi amerikanitalialaiseen perheeseen. 1970-luvulla Leo kuului pahamaineiseen East Harlem Purple Gang italialaisrikollisryhmittymään. Sen jälkeen Leo on pitänyt matalaa profiilia New Jerseyssä, kunnes vuonna 2007 Leo joutui syytteisiin kiristyksestä ja koronkiskonnasta. Leo todettiin syylliseksi näihin rikoksiin vuoden 2008 alussa ja hänet tuomittiin viideksi vuodeksi vankeuteen.
Leo vapautui vankilasta 7. lokakuuta 2011.
Exodus (romaani)
Exodus on yhdysvaltalaisen Leon Urisin vuonna 1958 julkaistu romaani, joka kertoo Israelin valtion synnystä. Romaanin nimi pohjautuu osittain samannimiseen juutalaispakolaisia Palestiinaan kuljettaneen Exodus-laivan tarinaan.
Kirjasta on vuonna 1960 tehty samanniminen elokuvasovitus.
Kilon koulu
Kilon koulu on alakoulu Espoon Kilon kaupunginosassa, sen käyntiosoite on Aspelininkuja 3b. Koulu rakennettiin 1980-luvun loppupuoliskolla. Koulu avattiin käyttöön syksyllä 1986. Sen vieressä toimi ennen Kilon hammashoitola, joka muuttui iltapäivätoiminnan käyttöön hammaslääkärin muutettua Kilon terveyskeskukseen. Koulun rehtorina toimii Ilpo Jokinen. Koulussa on kaksi rakennusta päärakennus sekä lisärakennus.
Georgian sosialistisen neuvostotasavallan lippu
Georgian sosialistisen neuvostotasavallan lippu oli Georgian sosialistisen neuvostotasavallan tunnus. Se otettiin käyttöön 11. huhtikuuta 1951. Lipun mittasuhteet ovat 1:2. Lipussa on tyypilliset kommunismin symbolit sirppi ja vasara ja tähti. Lipun erotti kaikista muista neuvostotasavaltojen lipuista se, että siinä sirppi ja vasara -kuvio ei ollut keltainen, vaan punainen vaaleansinisellä pohjalla. Tässä on havaittavissa georgialaisten pyrkimys luoda itselleen omaleimaiset symbolit, jotka erottivat Georgian muista neuvostotasavalloista. Georgian neuvostotasavallan lippu oli Neuvostoliiton lippulain mukainen, koska se määräsi vain, että neuvostotasavaltojen lipuissa on oltava sirppi ja vasara -kuvio, mutta ei sen väriä. Kuvion sinisen värin sanottiin symboloivan sinistä taivasta, kun taas sininen palkki symboloi sinistä Mustaamerta. Lisäksi määrättiin, että lipun päävärin on oltava punainen.
Tästä lipusta luovuttiin vuonna 1990 Georgian itsenäistyttyä ja tilalle tuli uusi ei-kommunistinen lippu.
Jack Couffer
Jack Couffer (s. 7. joulukuuta 1924) on yhdysvaltalainen elokuvaaja sekä TV- ja elokuvaohjaaja. Hän oli ehdolla parhaan kuvauksen Oscar-palkinnon saajaksi elokuvasta "Lokki Joonatan" (1973).
Coufferin ohjauksia ovat "Tarina pojasta ja kotkasta" (1967), "Renkaita vedessä" (1969), "Darwinin seikkailu" (1971) ja "Elsan pennut – vapaana luonnossa" (1972).
Couffer syntyi Uplandissa, Kaliforniassa, ja palveli Yhdysvaltain armeijassa toisen maailmansodan aikaan.
Per Fly
Per Fly Plejdrup (s. 14. tammikuuta 1960 Skive) on tanskalainen elokuvaohjaaja. Hänen esikoisohjauksensa "Bænken" valmistui vuonna 2000, ja se sai viisi Robert-palkintoa ja kolme Bodil-palkintoa. "Bænken" aloitti Tanska-trilogian, jokna seuraavia osia olivat "Arven" ja "Drabet".
Fly on naimisissa näyttelijä Charlotte Fichin kanssa.
Tedy Salutskij
Tedy Salutskij (s. 14. joulukuuta 1977) on suomalainen entinen salibandyn pelaaja. Hänen viimeinen kautensa liigassa 2007–2008, jolloin hän pelasi Espoon Oilersissa. Salutskijin aikaisemmat seurat ovat olleet Tapanilan Erä sekä HIFK. Hänen pelipaikkansa on hyökkääjä. Salutskij tunnetaan kovaotteisena ja kuumaverisenä pelaajana ja hän on ollut otsikoissa mm. pelikieltojensa takia.
Marjo Isopahkala
Marjo Isopahkala (s. 1974 Kalajoki) on suomalainen runoilija ja Voima-lehden kolumnisti.
Vuonna 2001 Mika Terhon kanssa julkaistun runoilijoiden lyhyttä, kiihkeää ja myrskyisää parisuhdetta kuvanneen yhteisrunokokoelman "Intohimon hullu huhtikuu" jälkeen häntä pidettiin rohkeana naisena, joka ruotii arastelematta elämäänsä ja miessukupuolen mädänneisyyttä.
Isopahkan oma esikoisteos "Kurpitsavaunut" ilmestyi vuonna 2002 Sammakon kustantamana ja sen jälkeen häneltä on ilmestynyt runokokoelma "Kumisaapasrakkaus" vuonna 2006.
Lisa Werlinder
Lisa Helena Werlinder (s. 12. maaliskuuta 1972) on ruotsalainen näyttelijä sekä jazzlaulaja ja -saksofonisti. Hän on esiintynyt muun muassa Per Flyn elokuvassa "Arven" (2003).
Werlinder oli vuonna 2004 ehdolla tanskalaisen Bodil-palkinnon saajaksi.
Rallicrossin SM-sarja
Rallicrossin SM-sarja on suomalainen rallicross -sarja. Sarjaan kuuluu Autokrossi, SRC ja Supercar luokat
Kilpailut ovat kaksipäiväisiä ja kilpailupäivä on lauantai. Perjantaina on mahdollisuus harjoitella.
Perjantai-iltana järjestetään 1. vapaat harjoitukset, joissa jokainen kujettaja saa ajaa kaksi kertaa kaksi kierrosta. Kunkin luokan harjoitus kestää 30 minuuttia. 2. vapaat harjoitukset ajetaan lauantaiaamuna, joissa ajetaan muuten samalla periaatteella kuin perjantainakin, sillä erotuksella, että kaikki luokat ovat yhtaikaa radalla.
Jokainen kuljettaja ajaa kolme alkuerää. Alkuerälähdöissä on kerrallaan radalla 4-6 autoa ja niissä ajetaan kolme kierrosta. Lisäksi jokaisen kuljettajan on kertaalleen kierrettävä "lisälenkki". Kustakin alkuerästä nopein kilpailija saa yhden pisteen, toinen kaksi pistettä kolmas kolme pistettä jne. Kahdesta parhaasta alkuerästään vähiten pisteitä saanut kuljettaja on alkuerien ensimmäinen, toiseksi vähiten toinen jne. Alkuerä pisteissä sijoille 1-4 sijoittuneet kilpailijat sijoitetaan A-finaaliin, sijoille 5-8 sijoittuneet B-finaaliin, sijoille 9-12 sijoittuneet C-finaaliin ja sijoille 13-18 sijoittuneet D-finaaliin. Alemman finaalin kaksi parasta kilpailijaa nousevat seuraavaan finaaliin. Finaalilähdöissä ajetaan viisi kierrosta ja jokaisen kuljettajan on kertaalleen kierrettävä "lisälenkki".Supercar -luokan autot ovat lajin huippukalustoa, joilla kilpaillaan myös Euroopan mestaruudesta. Ulkoisesti rallin WRC autoja muistuttavat 4-vetoiset, turbo-ahdetut autot kehittävät jopa 600 hevosvoimaa ja kiihtyvät 0-100 km/h noin 2 sekunnissa.
Kuljettajat 2008
SRC -luokan autot ovat ulkonäöltään vakioauton kaltaisia sarjatuotantoautoja ja vuosimalliltaan vähintään 1998 tai uudempia. Autot ovat takavetoisia tai muutettu takavetoisiksi, mikä takaa näyttävämmät ja leveämmät ajolinjat.
Moottori on vapaa, joten se voi olla erimerkkisestä autosta kuin itse auton kori. Tehoja noista yli kolmilitraisista neli- tai kuusisylinterisistä menopeleistä löytyy noin 400 hevosvoimaa.
Kuljettajat 2008
Autokrossissa on sekä takavetoisia että etuvetoisia autoja. Auton vetotavan muuttaminen on sallittu SRC-luokan tapaan, eli etuvetoisesta voi tehdä takavetoisen auton.
Kustannuksiltaan autokrossi luokan auto on huomattavasti edullisempi verrattuna SRC-luokan autoon. Tämä luokka on hyvä aloitusluokka siirryttäessä rallicrossin pariin. Siinä saa hyvän tuntuman lajiin ja sen saloihin, eikä näiden autojen vauhtikaan ole kovin paljon hitaampi isompiin verrattuna.
2008
Andreas Lilja
Andreas Lilja (s. 13. heinäkuuta 1975 Helsingborg, Ruotsi) on ruotsalainen jääkiekkopuolustaja. Kaudeksi 2013–2014 hän siirtyi takaisin Ruotsin pääsarjaan, Rögle BK:n joukkueeseen.
Lilja pelasi juniorina jääkiekkoa Malmö IF:ssä. kaudella 1994–1995 hän pelasi jo neljä peliä Malmön edustusjoukkueessa, mutta vasta seuraavalla kaudella hän pelasi pysyvästi Ruotsin pääsarja Elitserienissä. Lilja pelasi joukkueessa kesään 2000 asti, jolloin Los Angeles Kings varasi hänet toisella kierroksella varausnumerolla 54.
Lilja siirtyi heti seuraavana syksynä pelaamaan Pohjois-Amerikkaan, mutta ensimmäisen kauden hän pelasi lähes kokonaan Los Angelesin farmijoukkue Lowell Lock Monstersissa. Toisella kaudellaan hän pelasi enää neljä peliä farmijoukkueessa, jonka jälkeen hän on pelannut urallaan NHL:ssä.
Vuonna 2005, NHL:n työsulun aikana Lilja pelasi Ruotsissa Mora IK:ssa. Lilja sekä hänen ruotsalaiset jääkiekkoilijatoverinsa Henrik Tallinder ja Kristian Huselius joutuivat raiskaus epäilyjen kohteeksi. Epäilyjen seurauksena kaikki kolme pelaajaa saivat maaliskuussa 2005 loppukaudeksi kilpailukiellon Ruotsin jääkiekkomaajoukkueeseen. Seurajoukkue Linköpings HC myös purki Huseliuksen ja Tallinderin sopimukset ja Mora IK määräsi Liljan loppukauden ajaksi pelikieltoon.
Poliisi oli alun perin lopettanut omat tutkimuksensa puuttuvien todisteiden vuoksi 11. helmikuuta 2005. Pelaajia oli kuulusteltu edellisenä päivänä sen jälkeen, kun 22-vuotias nainen oli syyttänyt kolmikkoa itsensä raiskaamisesta hotellihuoneessa 9. helmikuuta 2005. Erikoissyyttäjä ryhtyi käsittelemään tapausta uudelleen maaliskuussa, minkä seurauksena jääkiekkoilijat joutuivat pelikieltoon. Lilja ja muut epäillyt saivat kuitenkin vapauttavan päätöksen saman vuoden kesäkuussa, sillä erikoissyyttäjän mukaan ei ollut olemassa todisteita siitä, että he olisivat pakottaneet naisen harrastamaan seksiä kanssaan.
Ulrich Thomsen
Ulrich Thomsen (s. 6. joulukuuta 1963) on tanskalainen näyttelijä. Hän on esiintynyt muiden muassa elokuvissa "Juhlat" (1998), "Pimeyden syli" (2002), "Arven" (2003) ja "Brødre" (2004). Vuosina 2013–2016 Thomsen näytteli Kai Proctoria Yhdysvaltalaisessa draamasarjassa "Banshee".
Thomsen on voittanut kaksi Bodil-palkintoa vuosina 1999 ja 2004. Hän on saanut useita voittoja ja palkintoehdokkuuksia ulkomaillakin.
Ghita Nørby
Ghita Nørby (s. 11. tammikuuta 1935) on tanskalainen näyttelijä. Hän syntyi Kööpenhaminassa ja aloitti uransa Tanskan kuninkaallisessa teatterissa.
Nørby alkoi esiintyä elokuvissa 1950-luvulla. Hän on voittanut vuosien varrella useita palkintoja, muiden muassa neljä Bodilia.
Nørbylla on ollut useampia avioliittoja. Yksi puolisoista oli näyttelijä-muusikko Dario Campeotto.
Dario Campeotto
Dario Campeotto (s. 1. helmikuuta 1939) on tanskanitalialainen laulaja ja näyttelijä. Hän edusti Tanskaa vuoden 1961 euroviisuissa kappaleella "Angelique", joka ylsi viidennelle sijalle. Suomessa kappale nousi Sauvo Puhtilan suomentamana (nimimerkillä Veikko Vallas) ja urallaan uuteen nousuun päässeen Olavi Virran tulkitsemana levymyyntitilaston toiselle sijalle samana vuonna.
Campeotto oli ennen naimisissa näyttelijä Ghita Nørbyn kanssa.
Branded Women
Branded Women on suomalainen yhtye, joka on perustettu vuonna 1999. Yhtyeen musiikki on elokuvamaista tunnelmointia.
Yhtye oli ehdolla Emma-gaalassa vuoden tulokas -palkinnon saajaksi vuonna 2005 ja voitti Femmagaalan vuoden tulokas -palkinnon samana vuonna. ”Something to Hold On” -kappaleen video oli ehdolla Muuvi-palkinnon saajaksi.
Joséphine Berry
Joséphine Berry (s. 29. tammikuuta 1992) on ranskalainen näyttelijä. Hänellä on ollut roolit elokuvissa "L'Art (délicat) de la séduction" (2001), "Moi César, 10 ans ½, 1m39" (2002) ja "La Boîte noire" (2005).
Näyttelijäperheeseen kuuluva Berry syntyi Pariisissa Richard Berryn ja Jessica Forden tyttärenä.
Raija Riikkala
Raija Riikkala (s. 1926) on voimistelunopettaja ja suomalaisen modernin tanssin grand old lady. Hän on tehnyt kymmenien vuosien mittaisen uran koreografina ja valmentajana ja ollut perustamassa 1961 Suomen ensimmäistä modernin tanssin tanssiryhmää "Praesensiä" yhdessä Ritva Arvelon kanssa. Hänen tunnetuimpia ohjelmiaan on "Suomen suvi", joka esitettiin ensimmäisen kerran SVUL:n suurkisoissa Tampereella 1980.
Tiedän mitä teit viime kesänä
Tiedän mitä teit viime kesänä () on vuonna 1997 ensi-iltansa saanut yhdysvaltalainen slasher-elokuva, jonka on ohjannut Jim Gillespie. Elokuvan on käsikirjoittanut Kevin Williamson Lois Duncanin samannimisen romaanin pohjalta. Elokuvan pääosissa ovat Jennifer Love Hewitt, Sarah Michelle Gellar, Ryan Phillippe ja Freddie Prinze Jr. Elokuvalle on tehty jatko-osat "Tiedän yhä mitä teit viime kesänä" (1998) ja "Tiedän mitä teit viime kesänä 3" (2006).
Julie James, Helen Shivers, Barry William Cox ja Ray Bronson lähtevät autolla juhlista ja ajavat vahingossa miehen ylitse. Ystävät heittävät kuolleeksi luullun miehen mereen. Kun onnettomuudesta on kulunut vuosi, yksi nuorista saa kirjeen, jossa lukee ”Tiedän, mitä teit viime kesänä.” Nuoret haluavat selvittää, kuka kirjeen lähetti ja miten joku voisi edes tietää ylitseajosta, mutta se käy heille hyvin vaaralliseksi.
Irma Kukkasjärvi
Irma Anneli Kukkasjärvi (o.s. "Hilska", 8. helmikuuta 1941 Helsinki – 8. lokakuuta 2011 Helsinki) oli yksi arvostetuimmista suomalaisista tekstiilitaiteilijoista.
Kukkasjärvi valmistui Taideteollisessa oppilaitoksesta vuonna 1968. Hän oli siellä myöhemmin tuntiopettajana ja tekstiilitaiteen professorina (1995–1997). Taideteollisuusliitto Ornamo valitsi hänet Vuoden tekstiilitaiteilijaksi 1984.
Kukkasjärven suunnittelemia ovat muun muassa Kajaanin seurakunnan Linnantauksen seurakuntakeskuksen kirkon alttariteos (1998), Lahden kaupunginteatterin (1983) tekstiilit, Seinäjoen kaupunginteatteriin (1987) seinäryijy sekä teos "Tiimalasi" (1991) Taipalsaaren siunauskappelissa. Hän suunnitteli myös arkkipiispan kullanvärisen matkakaavun ja arkkipiispankaavun (1991).
1980-luvun alussa Kukkasjärvi suunnitteli Turun Maarian kirkon kirkkotekstiilit, jotka siirrettiin vuonna 2006 muiden yksiköiden käyttöön. Kukkasjärvi kutsuttiin suunnittelemaan monien Suomen kansallisten arvorakennusten, kuten Mäntyniemen ja Eduskuntatalon käyttö- ja taidetekstiilejä. Eduskuntatalon lisärakennuksen lähetystöjen vastaanottotilassa sijaitsee Kukkasjärven kolmiosainen Ryijyreliefi (1982). Oulun musiikkikeskuksessa on esillä Kukkasjärven Simpukka-ryijy. Kukkasjärven töitä on näytteillä myös museoissa, muun muassa Oulun taidemuseossa.
Kukkasjärven puoliso oli elokuvatuottaja Kullervo Kukkasjärvi (k. 1983).Lähde
Henry Houry
Henri eli Henry Émile Marie Houry (2. heinäkuuta 1874 Pariisi – 13. maaliskuuta 1972 Nizza) oli ranskalainen näyttelijä ja elokuvaohjaaja. Hän työskenteli sekä mykkä- että äänielokuvien parissa.
Harmon Jones
Harmon Jones (3. kesäkuuta 1911 – 10. heinäkuuta 1972) oli kanadalaissyntyinen elokuvien leikkaaja sekä TV- ja elokuvaohjaaja. Hän leikkasi muun muassa "Hiljaisen sopimuksen" (1947), josta hän sai Oscar-ehdokkuuden. Hän kuoli Los Angelesissa, Kaliforniassa.
Jonesin ohjaustöiden joukossa ovat "Niilin prinsessa" (1954) ja "Tukikohta ei vastaa" (1955).